Uenon rautatieasema

Uenon rautatieasema () on rautatieasema Uenon kaupunginosassa Taitōn erillisalueella Tokiossa, Japanissa. Se on yksi Tokion tärkeimmistä rautatieasemista. Perinteisesti se on ollut pohjoiseen lähtevien kaukojunien ja Shinkansen-luotijunien pääteasema, mutta myöhemmin näitä linjoja on jatkettu etelään Tokion rautatieasemalle saakka ja Uenon merkitys kaukoliikenteen asemana on vähentynyt. 

Asemalta on vaihtoyhteys Tokion metroon. Aivan sen lounaispuolella sijaitsee Keisei-rautatieyhtiön Keisein Uenon rautatieasema, Keisei-päälinjan pääteasema.

 Historia 
Uenon rautatieasema avattiin pohjoiseen johtavan rautatielinjan pääteasemana heinäkuussa 1883. Tiilinen asemarakennus valmistui kahden vuoden kuluttua. Linjaa jatkettiin vähitellen Aomoriin saakka, jonne kesti junalla vuonna 1891 yhteensä 26 tuntia. Suuressa Kantōn maanjäristyksessä vuonna 1923 asemarakennus paloi poroksi, mutta sen tilalle rakennettiin ensin tilapäinen puinen rakennus ja myöhemmin nykyisinkin käytössä oleva jykevä asemarakennus, joka avattiin keväällä 1932. Uudelta asemalta oli jo vaihtoyhteys vuonna 1927 valmistuneeseen Tokion metron ensimmäiseen linjaan, Ginza-linjaan.

Tōhokuun lähtevien junien pääteasemana Uenolla on myös pitkä kulttuurihistoria. Tunnettu on esimerkiksi Takuboku Ishikawan tanka-runo, jossa runoilija toteaa voivansa kotiseutunsa murretta kaivatessaan kuunnella sitä aseman väkijoukossa:

Furusato no 
Namari natsukashi
Teishajō no
Hitogomi no naka ni
So o kiki ni yuku

1980-luvulla aiemmin lukuisat kaukojunat katosivat asemalta Tōhoku Shinkansenin valmistuessa, ja vuonna 1991 Uenosta tuli pääteaseman sijaan kauttakulkuasema, kun Shinkansen-linjaa jatkettiin Tokion rautatieasemalle saakka. 2000-luvun laajennustöiden myötä aseman pinta-ala nousi 335 000 neliömetriin. Ueno–Tōkyō Linen valmisttua keväällä 2015 myös useat aiemmin Uenoon jääneet paikallisjunat voivat jatkaa etelään Tokion rautatieasemalle ja Tōkaidō-päälinjalle asti.

 Liikenne 
+ Uenon rautatieasemaa käyttävät linjat laitureittainLaituriLinjaMääränpääHuomautuksiaKorotetut laiturit 1 Keihin-Tōhoku-linja Akabanen・Urawan・Ōmiyan suunta   2 Yamanote-linja (vastapäivään)Tabatan・Ikebukuron・Shinjukun suunta   3 Yamanote-linja (myötäpäivään)Tokion・Shinagawan・Meguron suunta   4 Keihin-Tōhoku-linja Tokion・Shinagawan・Jokohaman suunta   5・6 Utsunomiya-linja Akabanen・Ōmiyan・Oyaman・Utsunomiyan・Kuroison suunta Junat Shinagawan ja Tokion suunnasta. Osa Uenosta lähtevistä junista aikaisin aamulla ja myöhään illalla. Takasaki-linja・Jōetsu-linja Akabanen・Ōmiyan・Kumagayan・Takasakin・Maebashin suunta 6 Jōban-pikalinja・Narita-linja Matsudon・Kashiwan・Toriden・Naritan suunta Shinagawasta lähteneet kaisoku-junat, keskimatkan junat.  Jōban-linja Kashiwan・Toriden・Tsuchiuran・Miton・Takahagin suunta 7・8 Ueno–Tōkyō Line Tokion・Shinagawan・Jokohaman・Odawaran・Atamin suunta Ōmiyan suunnasta saapuvat junat, jotka jatkavat edelleen Tōkaidō-päälinjalle, osa Utsunomiya-linjan ja Takasaki-linjan junista aikaisin aamulla ja myöhään illalla. 8 Jōban-linjan tokkyūt Hitachi ja Tokiwa Kashiwan・Tsuchiuran・Miton・Iwakin suunta Shinagawasta lähteneet junat.  8・9 Ueno–Tōkyō Line Tokion・Shinagawan suunta Jōban-linjan Shinagawan suuntaan jatkavat junat. 9–12 Jōban-pikalinja・Narita-linja Matsudon・Kashiwan・Toriden・Naritan suunta Junien pääteasema. Jōban-linja Kashiwan・Toriden・Tsuchiuran・Miton・Takahagin suuntaMaantason laiturit 13–15 Utsunomiya-linja Ōmiyan・Oyaman・Utsunomiyan・Kuroison suunta Junien pääteasema.  Takasaki-linja・Jōetsu-linja Ōmiyan・Kumagayan・Takasakin・Maebashin suunta 13 Yöjunat Cassiopeia ja Hokutosei  14・15 Takasaki-linjan tokkyūt Kusatsu ja Akagi 16・ 17 Jōban-linjan tokkyūt Hitachi ja Tokiwa  Junien pääteasema.Maanalaiset Shinkansen-laiturit 19・20 17px|■ Tōhoku, Yamagata ja Akita Shinkansen  Sendain・Moriokan・Shin-Aomorin・Yamagatan・Shinjōn・Akitan suunta   17px|■ Jōetsu ja Hokuriku ShinkansenTakasaki・Echigo-Yuzawan・Niigatan・Karuizawa・Naganon・Toyaman・Kanazawan suunta   21・22 17px|■ Shinkansen-linjat Tokion suunta  

 Kuvia 

 Lähteet 

 Aiheesta muualla 

Luokka:Tokion rautatieliikennepaikat